זכויות להט"ב באי מאן

זכויותיהם של לסביות, הומואים, ביסקסואלים, טרנסג'נדרים (להט"ב) בשטח החסות של הכתר הבריטי באי מאן מוגדרות מהמתקדמות ביותר בעולם. פעילות הומוסקסואלית מוגדרת כחוקית ברחבי האי מאז 1992 בעוד גיל ההסכמה בין זוגות הומוסקסואלים והטרוסקסואלים כאחד הושווה בשנת 2006 ל-16 שנים. במשך השנים מאז, זכויות להט"ב החלו להיות מוכרות בחוק לראשונה במגוון נושאים בהם: איסור אפליה בתעסוקה על רקע נטייה מינית (2006), הכרה בשינוי מגדר על ידי אזרחים טרנסג'נדרים (2009), שותפויות אזרחיות בקרב זוגות חד-מיניים (2011), אימוץ על ידי זוגות חד-מיניים באופן משותף וחורג (2011), הכרה בנישואים חד-מיניים (2016) ואיסור אפליה על רקע נטייה מינית ו-"שינוי מגדר" (זהות מגדרית) במתן סחורות ושירותים, דברי שטנה ובכלל התחומים האחרים (2019). אף על פי שאינו חלק מהממלכה המאוחדת, האי מאן עקב גם כן אחר המדינה בשילוב האמנה האירופית לזכויות אדם בחוקיו באמצעות חוק זכויות האדם משנת 2001. עד ספטמבר 1992, פעילות הומוסקסואלית בהסכמה הוגדרה כעבירה פלילית בחוק העונשין של האי מאן. לאחר הכשרתה בחוק, 25 שנים מאוחר יותר מאשר באנגליה ובוויילס, ו-12 שנים אחרי סקוטלנד, גיל ההסכמה בין זוגות חד-מיניים נקבע ל-21, שאז היה זהה לגיל ההסכמה בממלכה המאוחדת. בשנת 2001, גיל ההסכמה בין זוגות גברים הומוסקסואלים הורד ל-18 שנים על ידי העברת חוק המשפט הפלילי 2001 (ג.4). בשנת 2006, על ידי העברת חוק עבירות מין (תיקון) 2006 (ג.3), גיל ההסכמה בין זוגות גברים הומוסקסואלים הורד ל-16 שנים ובכך, הושווה לגיל ההסכמה בין זוגות הטרוסקסואלים ללא קשר למגדר או נטייה מינית. בשנת 2021, השר הראשי של האי מאן (אנ'), הווארד קוויל (אנ'), פרסם "התנצלות בלתי מסויגת" עבור גברים הומוסקסואלים שהורשעו בעבירות על פי סעיפי חוק העונשין שאסרו פעילות הומוסקסואלית בהסכמה. קוויל קרא את ההתנצלות באותה עת כאשר הצעת חוק, שכללה חנינה לגברים שהורשעו בעבירות הומוסקסואליות לפני ספטמבר 1992, נערכה בקריאה סופית בבית המפתחות (אנ') (הבית התחתון של טינוולד (אנ'), הפרלמנט של האי מאן). קוויל הצהיר באומרו שהוא "לא יכול למחוק את עוולת העבר" אך הוא מקווה שהחקיקה החדשה "תתחיל לרפא חלק מהכאב". פעיל זכויות הלהט"ב, אלן שיי, הצהיר בתגובה שזה הוא "יום נהדר לאי מאן". "המשפחות שאיבדו את ילדיהם זה עתה קיבלו התנצלות. אולי עכשיו כולנו נוכל להחלים, אבל ההורים לעולם לא ישכחו את ילדיהם". באוגוסט 2022, בציון השנה ה-30 להכשרתה של פעילות הומוסקסואלית בהסכמה בשטח, נציב המשטרה של האי מאן התנצל באופן רשמי מטעם המשטרה על אכיפת החוקים נגד הומוסקסואלים עד שנת 1992. ביולי 2021, "חוק עבירות מין ופרסומים מגונים 2021" הפך לחוק לאחר הסמכה מלכותית (אנ'). החקיקה נכנסה לתוקף משפטי באופן רשמי שנה לאחר מכן ב-1 ביולי 2022 בעקבות הכרזה ציבורית (אנ'). החוק חנן "עבירות מין" היסטוריות של זוגות הומוסקסואלים שביצעו פעילות הומוסקסואלית בהסכמה לפני הכשרתה בשנת 1992. החוק מבוסס במפורש על רקע חוק אלן טיורינג שהועבר בפרלמנט של הממלכה המאוחדת בשנת 2017 לפיו הוענקה חנינה רטרואקטיבית לכל מי שהורשעו באנגליה ובוויילס בעבירות על פי סעיפי חוקים שאסרו על פעילות הומוסקסואלית. מאז 2011, זוגות חד-מיניים החלו להיות רשאים להיכנס לשותפויות אזרחיות. הצעת חוק להכשרת שותפות אזרחית עברה את כל השלבים הן של בית המפתחות והן של המועצה המחוקקת של האי מאן (אנ') (הבית העליון של טינוולד, הפרלמנט של האי מאן) ונחתמה כחוק ב-15 במרץ 2011. ההצעה, חוק השותפות האזרחית 2011 (ג' 2), נכנסה לתוקף ב-6 באפריל 2011. ב-2014 נקבע שנישואים חד-מיניים שבוצעו באנגליה, וויילס וסקוטלנד וכן מערכות יחסים חד-מיניות אחרות שמוכרות מחוץ לשטחי האי יוגדרו כשותפויות אזרחיות, עד להכשרה של הכרה גבוה יותר בזוגיות חד-מינית כגון נישואים חד-מיניים. ב-9 ביוני 2015 הודיע השר הראשי של האי מאן, אלן בל (אנ'), על כוונתו לבטל את החוק שמגביל הכרה בנישואים בין זוגות הטרוסקסואלים בלבד באי. לאחר התייעצות ציבורית בנושא, הצעת חוק להכשרת נישואים חד-מיניים באי הוגשה לבית המפתחות ב-2 בפברואר 2016. התייעצות ציבורית ותגובת הממשלה בנוגע להצעה הסתיימה עד 22 בינואר 2016, וההצעה עברה בקריאה שלישית בבית הנבחרים ב-8 במרץ בהצבעת רוב של 17 בעד מול 3 נגד. לאחר מספר תיקונים טכניים בשלבי הסעיפים, הצעת החוק עברה בקריאה שלישית במועצה המחוקקת ב-26 באפריל 2016 בהצבעה של 6–3. בית המפתחות אישר פה אחד את התיקונים ב-10 במאי, והסמכה מלכותית ניתנה להצעה ב-19 ביולי 2016, שנכנסה לתוקף ב-22 ביולי 2016. הנישואים החד-מיניים הראשונים שנרשמו באי מאן היו של מארק ואלן סטפן-קאוול, שהחליפו את מעמד השותפות האזרחית ביניהם לנישואים ב-25 ביולי 2016. הנישואים החד-מיניים הראשונים שנערכו בשטח האי התרחשו ב-30 ביולי, בין לוק קארין וזאק טומלינסון. על פי חוק השותפות האזרחית 2011 (ג' 2), זוגות חד-מיניים באי מאן קיבלו מעמד שווה לגישה לאימוץ משותף או חורג מאז כניסת החוק לתוקף ב-6 באפריל 2011. זוגות נשים לסביות החלו להיות רשאיות לגשת להליכי הפריה חוץ-גופית והזרעה מלאכותית מאז 2009. על פי חוק התעסוקה 2006 (ג-21), שנכנס לתוקף ב-1 בספטמבר 2006, האי מאן אימץ חקיקה בנוגע לתעסוקה שהפכה פיטורי עובדים על רקע נטייתם המינית לעבירה פלילית. בשנת 2013, לאחר אירוע מתוקשר באי, בו היו מעורבות זוג לסביות שנדחו מגישה לשכור בית שהוצע על ידי מנהיג כנסייה מקומית על רקע נטייתן המינית, השר הראשי של האי מאן, אלן בל, הודיע שתיקבע "חקיקה להוצאת כל צורה של אפליה במתן סחורות ושירותים מחוץ לחוק", בעוד טיוטת הצעת חוק, המבוססת על "חוק השוויון הבריטי 2010" תכלול את כל החוקים הקיימים נגד אפליה בחוק אחד. ההתייעצות הציבורית בנושא הצעת החוק הסתיימה בנובמבר 2014. באוגוסט 2015 פרסמה הממשלה את תגובתה להתייעצות. הצעד התקיים בהעברת קריאה ראשונה במועצה המחוקקת ב-8 במרץ 2016. הצעת החוק עברה בקריאה שנייה בהצבעה של 6 בעד ו-3 נגד ב-22 במרץ. 12 תיקונים להצעת החוק הוצעו בשלב הסעיפים וכולם עברו. הצעת החוק עברה בקריאה שלישית בהצבעה של 5 בעד ו-4 נגד ב-14 ביוני 2016. החקיקה אושרה על ידי בית המפתחות ב-7 במרץ 2017, עם התיקונים. ב-28 במרץ, המועצה המחוקקת העבירה את התיקונים. הסמכה מלכותית ניתנה לחקיקה ב-18 ביולי 2017. חוק השוויון 2017 מפרט "גיל, נכות, שינוי מגדר, נישואים ושותפות אזרחית, הריון ואימהות, גזע, דת או אמונה, מין ונטייה מינית" כעילות שמוגנות מאפליה. נטייה מינית מוגדרת כ-"משיכה רומנטית או מינית אינהרנטית של אדם כלפי אנשים מאותו המין, אנשים מהמין השני או אנשים מכל המינים". בנוסף, "אי משיכה רומנטית או מינית לאנשים משני המינים" מוגדרת גם כן כנטייה מינית. החוק הוחל בהדרגה, כאשר חלק גדול מתוכנו נכנס לתוקף ב-1 בינואר 2019. ביולי 2022 התקיימה התייעצות ציבורית שעתידה להציג הצעת חוק למניעת פשעי שנאה באי מאן הכוללת במפורש, "נטייה מינית, סטטוס זוגיות או שותפות אזרחית ושינוי מגדר" כעילות מוגנות מפני אפליה. טרנסג'נדרים רשאים לשנות את מגדרם החוקי במסמכי זהות רשמיים באי מאן מאז 2009 בעקבות העברתו של "חוק ההכרה במגדר 2009 (ג.11)". באוגוסט 2022, דווח על ידי רשות השידור הציבורית של הממלכה המאוחדת "BBC" כי ממשלת האי מאן תבצע רפורמה רשמית במדיניות תרומות הדם של השטח על ידי הצגת הצעת חוק שתתיר באופן חוקי לגברים המקיימים יחסי מין עם גברים (MSM) לתרום דם ללא מגבלות בקנה מידה אחד עם מדיניות הממלכה המאוחדת ותבטל את המדיניות הנוכחית שאוסרת על גברים הומוסקסואלים וביסקסואלים לתרום דם עד תחילת 2023. סקירה של מדיניות תרומת דם בנושא נערכה באי עוד בשנת 2014. אולם, לא ננקטה מאז שום פעולה בנושא. Benjamin Cohen, Gay sex at 16 legal, Man, PinkNews | Latest lesbian, gay, bi and trans news | LGBTQ+ news, ‏2006-08-14 (באנגלית אמריקאית) GAY SEX AGE LOWERED TO 16 - Isle of Man Today, web.archive.org, ‏2014-06-06 "Isle of Man Chief Minister apologises for anti-gay laws". BBC News (באנגלית בריטית). 2020-01-28. נבדק ב-2022-12-04. Gay rights campaigner welcomes Isle of Man police apology, the Guardian, ‏2022-08-09 (באנגלית) Isle of Man Government - Public views sought on new Sexual Offences Bill, www.gov.im Isle of Man to pardon men convicted for homosexual acts, the Guardian, ‏2022-02-11 (באנגלית) "Isle of Man: Convicted gay men to be pardoned in June". BBC News (באנגלית בריטית). 2022-02-10. נבדק ב-2022-12-04. Emily Chudy, Isle of Man finally pardons queer men cruelly convicted under anti-gay sex laws, PinkNews | Latest lesbian, gay, bi and trans news | LGBTQ+ news, ‏2022-06-30 (באנגלית אמריקאית) Gay convictions can be cleared under new bill, Manx Radio (באנגלית) 'A pardon is the logical end-line for gay rights debate', Manx Radio (באנגלית) "Civil partnership bill signed". BBC News (באנגלית בריטית). 2011-03-15. נבדק ב-2022-12-04. Civil Partnership Bill faces final hurdle - Isle of Man Today, web.archive.org, ‏2010-06-26 Same-sex marriages to be treated as civil partnerships in Isle of Man - Isle of Man Today, web.archive.org, ‏2016-03-10 Chief Minister looks to legalise same-sex marriage | Isle of Man News | News | 3FM Isle of Man radio station - on-air, online, on Apple and on Android, web.archive.org, ‏2015-07-09 Isle of Man to hold consultation on same-sex marriage proposals | Granada - ITV News, web.archive.org, ‏2015-12-03 Isle of Man equal marriage law more progressive than UK, says Peter Tatchell | UK news | The Guardian, web.archive.org, ‏2016-03-10 Isle of Man finally passes same-sex marriage · PinkNews, web.archive.org, ‏2016-04-27 Isle of Man same-sex marriage bill approved - BBC News, web.archive.org, ‏2016-04-28 From Friday same-sex couples will be able to get married in the Isle of Man - Isle of Man Today, web.archive.org, ‏2016-07-19 Same-sex marriage comes into force on Isle of Man - Premier Christian News | Headlines, Breaking News, Comment & Analysis, premierchristian.news (באנגלית) Same sex marriage legal from today, Manx Radio (באנגלית) First same-sex marriage conversion on Isle of Man 'huge milestone' - BBC News, web.archive.org, ‏2016-07-29 Three cheers for the gay marriage that ended the Isle of Man’s dark history of bigotry | Helen Pidd, the Guardian, ‏2016-07-31 (באנגלית) "Gay employment rights are adopted" (באנגלית בריטית). 2005-11-30. נבדק ב-2022-12-04. Legislation to outlaw homophobic discrimination in Isle of Man to be, The Independent, ‏2013-05-14 (באנגלית) New equality legislation pending in Isle of Man, Lexology, ‏2015-01-15 (באנגלית) Hate crime law is in on the way | iomtoday.co.im, Isle of Man, ‏2022-07-12 PinkNews Staff Writer, Gender recognition bill to provide protection to Isle of Man trans residents, PinkNews | Latest lesbian, gay, bi and trans news | LGBTQ+ news, ‏2009-04-30 (באנגלית אמריקאית) "Isle of Man to update blood donation rules for gay men". BBC News (באנגלית בריטית). 2022-08-16. נבדק ב-2022-12-04. "Manx actor Joe Locke calls for gay men blood donation U-turn". BBC News (באנגלית בריטית). 2022-08-15. נבדק ב-2022-12-04.